NaiveNeuron/SloPal huggingface dataset:
Blanár, Juraj, poslanec NR SR (2015-06-17):
Ďakujem pekne za faktické poznámky a musím konštatovať, pán poslanec Hraško, že nedozvedel som sa odpoveď na moju otázku, že prečo neprotestujete proti už dnes fungujúcemu systému u súkromných zriaďovateľov a u cirkevných zriaďovateľov, ktorí majú právo veta dvakrát a tretíkrát môžu sami bez akéhokoľvek zastupiteľstva, ako to navrhuje pán poslanec Petrák, menovať riaditeľa. To ste nepovedali. Ja nespochybňujem možno vaše skúsenosti, ktoré máte, ale tých skúseností, ktoré máme my u nás na odbore školstva zo strany rodičov, ale aj pedagógov, máme nespočetné množstvo a snažíme sa ich aj takýmto spôsobom odzrkadliť do legislatívy, aby sme reflektovali na ich názory. Sú to názory verejnosti a musíme ich rovnako aj dostatočne vedieť vytriediť, že či ide tomu rodičovi skôr o to, aby mu za každú cenu skončilo svoje na tej škole, alebo má naozaj úprimný záujem pri svojej kritike o to, aby sa kvalita školy zlepšila, a to sme sa snažili urobiť a snažíme sa to robiť a nie je to jednoduchá úloha. Čiže ešte raz zopakujem, tento pozmeňujúci návrh je naozaj dobrý kompromis, navrhuje zrovnoprávnenie zriaďovateľov verejných škôl s ostatnými školami, ktoré už dnes v systéme sú, ktoré sú rovnako financované a poskytujú vzdelávanie za rovnakých podmienok ako aj verejné školy, takže tento návrh je naozaj dobrý a určite ho budem podporovať. Ďakujem.
M. Hort, podpredseda NR SR: (2008-09-11):
Prosím teraz spoločného spravodajcu, ktorého určil navrhnutý gestorský výbor pre zdravotníctvo, pána poslanca Antona Bobríka, aby uviedol spravodajskú informáciu. Nech sa páči.
Gál, Gábor, poslanec NR SR (2014-11-10):
Ďakujem za slovo, pán predseda. Pán minister, pán... (Reakcia z pléna.) Môžem poprosiť dať naspäť čas?
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 144 poslancov, za 72, proti 40, zdržalo sa 32. Uvedený návrh, konštatujem, že Národná rada na... (Ruch sále.) Konštatujem, že uvedený návrh sme neschválili, takže neskracujeme. Kolegovia, no teraz sme mali ísť hlasovať o trinástom dôchodku, ale to je na to priamo naviazané, takže práve sme pochovali trinásty dôchodok, takže, prosím? (Reakcia z pléna.) Tak to je, to je problém systému. Zbytočne sa teraz, pán poslanec, rozčuľujete. (Reakcia z pléna.) Dobre, takže budeme o tomto môcť najskôr hlasovať až na, o mesiac. (Ruch v sále.) No a jako to chceš prejsť? (Predsedajúci telefonuje interným telefónom.) Kolegovia, prosím o minútu strpenia. Potrebujeme s legislatívou prebrať, či môžeme hlasovať o tých trinástych dôchodkoch teraz. Dajte mi chvíľu, aby sme neurobili nejaký paškvil. Ďakujem pekne, budeme pokračovať. Takže predsa len môžeme to zaradiť. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o trinástom dôchodku, tlač 1204. Dávam slovo predsedovi výboru pre sociálne veci poslancovi Vladimírovi Ledeckému, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z. , tlač 1204.)
Danko, Andrej, predseda NR SR (2016-11-28):
Ďakujem. Pán poslanec Marian Kotleba.
A. Přidal, poslanec: (2005-05-10):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná, vplyv na verejné financie, na zamestnanosť i životné prostredie. Návrh zákona bude mať vplyv na verejné financie, a to na rozpočet pre centrum,  pozitívny vplyv na životné prostredie a zamestnanosť. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie, podľa ktorej problematika zákona je upravená v práve ES. V práve EÚ úprava nie je. Návrh právneho predpisu je v pláne legislatívnych úloh vlády Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. apríla č. 1100 a podľa § 71 rokovacieho poriadku navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní vo výboroch do 15. júna a v gestorskom výbore do 17. júna roku 2005. Pán predsedajúci, skončil som, prosím, otvorte všeobecnú rozpravu.
I. Šulaj, poslanec: (2004-10-26):
V každom prípade, ak chceme, aby sme stavebné sporenie podporovali, je potrebné, aby sme našli systém bonifikácie pre stavebné sporenie. (Ruch v sále.)
Liba, Peter, poslanec NR SR (2023-05-25):
Dobre, dobre, dobre, super. Ďakujem veľmi pekne, pán minister. Ja mám teda ešte takú podotázku. Vieme, že časť peňazí taká najväčšia bola určená na Rázsochy. Vieme, v akom stave sú Rázsochy, teda v akom skôr nie sú, ako sú, a teda ja sa chcem opýtať, či tieto peniaze ministerstvo vie potom presunúť na nemocnice kategórie IV, či sa s tým ráta. Štátne nemocnice.
Číž, Miroslav, doterajší podpredseda NR SR (2010-07-08):
Pán poslanec Ladislav Lazár.
J. Jasovský, poslanec: (2002-12-12):
Výbor Národnej rady Slovenskej republiky pre hospodárstvo, privatizáciu a podnikanie predkladá Národnej rade ako gestorský výbor správu výboru k návrhu vlády na voľbu predsedu Poštového úradu. Predseda Národnej rady Slovenskej republiky pridelil návrh na prerokovanie Výboru Národnej rady Slovenskej republiky pre hospodárstvo, privatizáciu a podnikanie s tým, že správu výboru o prerokovaní podá poverený člen výboru. Uvedený výbor prerokoval pridelenú parlamentnú tlač a poveril predsedu výboru predložiť správu. Iné výbory Národnej rady Slovenskej republiky návrh neprerokovali. Výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu Národnej rady, svoje stanoviská v zmysle príslušných paragrafov. Výbor, ktorému bola pridelená parlamentná tlač na prerokovanie, zaujal toto stanovisko. Výbor prerokoval návrh a odporúča Národnej rade Slovenskej republiky návrh vlády schváliť. Výbor teda odporúča Národnej rade Slovenskej republiky zvoliť prof. RNDr. Ing. Karola Achimského, CSc., za predsedu Poštového úradu na prvé funkčné obdobie dňom 1. januára 2003. Voľbu vykonať v zmysle príslušných paragrafov rokovacieho poriadku Národnej rady Slovenskej republiky. V prípade, ak bude predseda Poštového úradu zvolený, výbor navrhuje prijať ďalšie uznesenie, a to odporúča Národnej rade Slovenskej republiky poveriť Výbor Národnej rady Slovenskej republiky pre hospodárstvo, privatizáciu a podnikanie pripraviť návrh pre predsedu Národnej rady Slovenskej republiky na schválenie zaradenia platových náležitostí predsedu uvedeného Poštového úradu. V prípade valorizácie stupnice platových taríf pripraviť návrh pre predsedu Národnej rady na úpravu príslušných zložiek platu a prerokovať návrh štatútu Poštového úradu. Zároveň výbor odporúča uložiť predsedovi Národnej rady Slovenskej republiky rozhodovať podľa návrhu Výboru Národnej rady Slovenskej republiky pre hospodárstvo, privatizáciu a podnikanie o zaradení a platových náležitostiach predsedu Poštového úradu. Schváliť svojím rozhodnutím po prerokovaní vo Výbore Národnej rady Slovenskej republiky pre hospodárstvo, privatizáciu a podnikanie štatút Poštového úradu. Pričom táto správa, ktorú som citoval, výboru Národnej rady bola schválená uznesením z 9. decembra 2002. Zároveň mám rozhodnutím výboru príslušné oprávnenia podľa § 79 rokovacieho poriadku Národnej rady Slovenskej republiky. Ďakujem za slovo. Vážený pán predsedajúci, môžete otvoriť rozpravu, do ktorej sa zároveň hlásim. Ďakujem.
Lackovič, Marek, poslanec NR SR (2023-10-25):
Sľubujem. (Potlesk.)
Richter, Ján, poslanec NR SR (2022-04-29):
Ďakujem pekne. Kolegyňa Janka Vaľová, myslím si, že veľmi obohatila tú doterajšiu diskusiu s tým, že skutočne poukázala na konkrétne a vlastné skúsenosti. A skúsenosti ako primátorka okresného mesta, čo už istá úroveň je a na základe toho sa isté skúsenosti jednoducho dajú možno aj zovšeobecňovať, ale veľmi presne pomenovala, ja to nazvem, časovanie. Prečo práve teraz a v tomto čase sa zaoberáme touto otázkou. A v tomto prípade môžem len citovať včerajšie veľmi úprimné vystúpenie pána poslanca Šeligu, ktorý povedal asi toľko, že: „Politicky prehrávame, no a opozícia robí všetko preto, aby nás politicky porazila.“ Je to, je to úplne prirodzené, je to normálne. No a teraz sa vrátim k tomu časovaniu. To časovanie je jasné. Za dva roky to, čo sľubovali smerom k Robertovi Ficovi aj tie orgány činné v trestnom konaní, aj tie ich vlastné, nenašli to, čo hľadali, nejakú korupciu, majetkové a ďalšie veci. No tak museli zostúpiť o štyri schody nižšie a našli politické dôvody. Tie politické dôvody pomenovali a tým sa teraz jednoducho venujeme. Je prirodzené, že v takomto prípade je potrebné citovať aj stanoviská jednotlivých odborníkov, tak ako aj pani Vaľová povedala, pretože tá jedna veta tej citácie dekana Burdu je veľavravná: „Pokiaľ ide o trestný čin založenia, zosnovania a podporovania zločineckej skupiny, ten v danom kontexte považujem za nezmyselne vykonštruovaný.“ Toto vyjadrenie hovorí úplne za všetko, a práve preto tento cirkus, ktorý robíme, zodpovedá a potvrdzuje to stanovisko dekana.
Martinák, Ľuboš, poslanec NR SR (2013-03-20):
Ďakujem za slovo. Pán poslanec Zsolt Simon, svojím vystúpením si ma skutočne nesklamal. Ako obyčajne, tvoje vystúpenie bolo opäť účelovo zavádzajúce. Ja sa len dvoch tém dotknem, ktoré si ty spomenul. Spomenul si tu ohľadom, utratenie psa a otázku utratenia psa, že to nerieši a tak ďalej. Neviem, ako to máš naštudované, tak preto si dovolím ti zacitovať. „V prípade útoku psa, správny orgán môže rozhodnúť o utratení psa. Rozhodnutie o utratení psa je súčasťou výroku o prepadnutí psa alebo o jeho zhabaní. Náklady utratenia psa uhrádza držiteľ psa.“ Tak ja teda neviem, čo tu rozprávaš, že vôbec sa tu nerieši žiadne utratenie psa, ak niekoho pohryzie alebo ak niekomu spôsobí ujmu na zdraví, nebodaj stratu života. Ďalej ma skutočne a sarkasticky na mňa zapôsobil tvoj výrok o zveličených mediálnych útokoch. Aké zveličené mediálne útoky, keď pitbully zaživa roztrhali babku?! To je jednoducho holý fakt. O čom ty tu básniš? Čo je tvojím cieľom? Ale najviac zo všetkého ma prekvapilo, keď si sa zmienil o pokutách, kde tí ľudia na to naberú? Ja som skutočne udivený tvojím dnešným sociálnym cítením. Škoda, že si ho nemal za čias ministrovania. To je všetko.
Abrhan, Pavol, poslanec NR SR (2013-01-29):
Ďakujem pekne. Pani predsedajúca, pani poslankyne, páni poslanci, stojíme pred voľbou predsedu Správnej rady Ústavu pamäti národa. Zákon ukladá, že štatutárneho zástupcu a predsedu správnej rady má voliť plénum Národnej rady Slovenskej republiky. Preto by som sa chcel na kolegov obrátiť s prosbou, aby sme ustanovenia zákona naplnili. Aby sme dodržiavali zákon. Štatutárnym predstaviteľom Ústavu pamäti národa nemá byť podpredseda Správnej rady, ktorého si zvolí Správna rada, ako to pripravujete. Štatutárnym zástupcom má byť predseda Správnej rady, ktorého volí Národná rada Slovenskej republiky. Preto po tom, čo nebola úspešná voľba v novembri, bola opakovaná voľba. Ak ste, páni poslanci SMER-u, mali predstavu o svojom kandidátovi, mali ste možnosť ho predstaviť. Prosím, aby ste v hlasovaní neupierali toto právo Národnej rade zvoliť štatutárneho zástupcu, aby sme neobchádzali zákon, aby štatutárnym zástupcom ani na krátke obdobie nebol podpredseda volený správnou radou, lebo toto právo patrí vám, každému jednému z vás, patrí nám, ako tu sedíme. Môžeme mať rôzne názory, môžeme sa nezhodnúť, ale toto právo by mala naplniť Národná rada Slovenskej republiky a nie Správna rada Ústavu pamäti národa. Preto sa na vás obraciam, aby sme toto ustanovenie zákona naplnili svojím hlasovaním. Hovoriť o Františkovi Mikloškovi, predstavovať ho v tejto sále, možno ľuďom na balkóne, ale ani verejnosti, nemá význam. Je to všeobecne známa osoba z obdobia pred 89. rokom, každý a mnoho ľudí hlavne tu, v tejto sále, jeho životný príbeh pozná. To, čo je možné zvýrazniť a využiť pre jeho pôsobenie v Ústave pamäti národa, je to, že veľkú časť totality z našej minulosti si pamätá a sám zvádzal tieto zápasy. Tento jeho životný príbeh ho predurčuje ako dobrého kandidáta, ako dobrého predsedu Správnej rady Ústavu pamäti národa, pretože si nielen ten zápas pamätá, ale aj ho osobne zvádzal a po 89. vedel byť tak veľkorysý, že ľuďom, ktorí mu život znepríjemňovali, dokázal odpustiť. Na jednej strane dokáže odpustiť, ale dokáže aj pripomínať a pamätať si udalosti preto, aby sme sa v budúcnosti s takýmito udalosťami nikdy viac nestretli. Preto vás opätovne prosím o podporu kandidáta Františka Mikloška. Ďakujem pekne.
Somogyi, Szilárd, poslanec NR SR (2011-03-24):
Pán predsedajúci, dajte, prosím, hlasovať o pozmeňujúcom návrhu pána poslanca Pada.
B. Bugár, podpredseda NR SR: (2005-09-21):
Otváram všeobecnú rozpravu a pýtam sa, či sa hlási niekto z prítomných poslancov do rozpravy, keďže som nedostal žiadnu písomnú prihlášku. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 1249. Prosím znovu pána ministra vnútra Slovenskej republiky Vladimíra Palka, aby vládny návrh zákona uviedol.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 136, za 2, proti 61, zdržalo sa 72 poslancov, 1 nehlasoval. Bod 12 sme neschválili.
Figeľ, Ján, podpredseda NR SR (2015-03-10):
Nech sa páči, Jozef Mihál.
Danko, Andrej, predseda NR SR (2018-12-07):
Prosím, prezentujme sa a hlasujme. Pán Podmanický, nebolo treba o skrátení lehoty hlasovať? Nebolo to dnes podané?
Šefčík, Marek, poslanec NR SR (2020-09-16):
Ďakujem za slovo. Pán poslanec, tak úplne z fleku to vyzerá výborne, že znížme odvody. Ste hovorili presne, že zvyšovaním minimálnej mzdy môžme ohroziť nejaké podniky alebo podnikateľov, ktorí nebudú mať na to, aby zamestnávali ďalších a ďalších ľudí, a navrhujete zníženie odvodov. To je fantázia, výborne! Lenže tie odvody predsa na niečo slúžia, z tých odvodov sa niečo platí. Musí aj z niečoho žiť školstvo, zdravotníctvo, tí ľudia predsa pôjdu, nepotrebujú len v peňaženke mať, ale potrebujú, aby aj za tie odvody dostali kvalitné zdravotníctvo, resp. školstvo. Takže jedno s druhým je spojené. Vy to poviete tak jednoducho, znížme odvody, ale predsa na to sa nabaľujú ďalšie a ďalšie veci. Ďakujem.
Záhumenský, Marian, poslanec NR SR (2013-10-18):
Ďakujem pekne. Pán kolega Hlina, ak sa dobre pamätám, za ten rok a pol som ešte na vás nereagoval ani jedenkrát, lebo nikdy som nepovažoval pri vašich teatrálnych vystúpeniach za potrebné venovať vám minútu času na nejakú reakciu. Ale nedá mi pri toľkej hrubej arogancii, keď vy hovoríte, že vás irituje arogancia. Pozrite sa trošku do zrkadla na vašu aroganciu, neuveriteľnú aroganciu, ktorú neuveriteľne častokrát predvádzate v tejto Národnej rade. A presne tá demagógia s tou aroganciou, ako ju predkladáte, pomýli aj opozičných, mnohých opozičných poslancov, ktorí sa nezaoberajú povedzme zákonom o lesoch, ktorí to tuná prezentujú, že sa obávajú, že vy to čítate tak, ako to čítate. Pán kolega Viskupič, na bicykloch a koňoch, to všetko sú demagogicky vytrhnuté veci z kontextu, v dvoch minútach nemám čas na to vám to povedať, ako to vlastne v skutočnosti je. Ale ak takto sa predstaví demagógia, ktorá sa vytrhá z kontextu arogantne pánom Hlinom, tak jednoducho straší ľudí, že je tu vláda, ktorá im chce všetko pobrať, všetko rozkradnúť a absolútne to je mimo zákona, mimo vecí, ktoré sú, jednoducho je to postavené tak, že toto má slúžiť na prezentáciu pána Hlinu ako bojovníka za práva občanov, ktorý tu jediný stojí v tejto Národnej rade za to, aby sa tu nekradlo, aby sa ľudia mali lepšie a tak ďalej. Čiže, pán Hlina, prosím vás, uberte z arogancie, pozrite sa na odborné argumenty, možnože pán kolega Lebocký ako perfektný lesný inžinier nemal byť spravodajcom, možnože ste mali byť vy ako nedoštudovaný poľnohospodár spravodajcom s jedným semestrom. Je to možné, že vaša kvalifikácia je väčšia, ako je jeho, proste, ktorý je uznávaný odborník v lesoch. Mnoho týchto vecí, ktoré ste tu prezentovali, skutočne slúži len k vašej prezentácii, k arogancii, bulvarizácii a k obviňovaniu. Vy nemáte problém obviniť kohokoľvek z čohokoľvek a keď si niekto z vašich opozičných kolegov myslí, že to budete čítať inak, keď ten zákon bude zlatými písmenami napísaný, nikdy ho vy nebudete čítať inak, vždy ho budete bulvarizovať a vždy budete obviňovať. Ďakujem.
Vetrák, Milan, poslanec NR SR (2021-03-17):
Ďakujem za slovo. Som rád, pani poslankyňa, že ste sa vrátili do minulosti, keď v tejto sále bolo, bol prijímaný zákon, ktorý máme konečne možnosť napraviť, a to spôsobom, ktorý je až neuveriteľný, že skrátené legislatívne konanie počas jedného dňa. A tu nám naši opoziční kolegovia niektorí idú vytýkať rôzne skrátené legislatívne konania v pandémii. Tak skutočne, že toto je jeden ukážkový príklad, akým spôsobom tu oni vládli počas minulých rokov, pokiaľ išlo o čistotu legislatívneho procesu. Veľa tu už bolo povedané, či už to spomínal pán poslanec Dostál, alebo pán poslanec Gyimesi, a treba jasne uviesť, že požiadavka na zrušenie zákazu dvojitého občianstva, ale bez akýchkoľvek obmedzení patrí k jednému z dvoch zásadných, patrí jednej z dvoch zásadných požiadaviek, ktoré, ktoré vyslovujú naši krajania žijúci v zahraničí. Tento zákon je krokom vpred, je posunom vpred, ale ako povedala pani poslankyňa Pleštinská, stále sú tu, stále je tu priestor na vylepšenie tohto zákona a veľmi rád aj ja sa pridám k tým poslancom, ktorí tento zákon vylepšiť chcú, pretože si myslím, že ešte je čo vylepšiť, ideálne, ak by sme zákaz dvojitého občianstva zrušili bez akýchkoľvek obmedzení, len to by musela podľa všetkého aj slovenská diplomacia urobiť viac ako nič, pretože doteraz v tejto veci s Maďarskom nič nevyjednala, aj preto sme v tom stave, v akom sme a zákon znie, ako znie. Takže treba sa spýtať aj ich, aj Úradu pre Slovákov v zahraničí, prečo tiež neurobili nič pre zlepšenie.
Zemanová, Anna, poslankyňa NR SR (2018-10-16):
Súhlasím s vami, že ten poplatok je treba zvýšiť, lebo je enormne nízky, a v podstate keď je to verzus služba – cena a ide sa len po cene, tak je to tak, ako hovoríte. Avšak, žiaľ, nie v každej obci to funguje tak, že zvýšením recyklácie sa znížili poplatky. Možno u vás áno, vy ste pomerne zodpovedné, zodpovedné mesto, ale čo sa týka aj minulosti, keď sa zavádzali veci, vyššia, veci, vyššie systémy na recykláciu, bolo hovorené občanom, bude vám znížený poplatok. No ukážte mi jednu obec, kde sa tento poplatok znížil. Nikde. Obce si ponechali ten poplatok, ktorý mali stanovený v minulosti, si ho nechali, peniaze čerpajú do vlastného systému a teraz nikto ho, nikto, teda nepoznám obec, ktorá by v dôsledku vyššej separácie naozaj znížila v čo len všeobecne záväznom nariadení poplatok za miestny odpad. Pochybujem, že to urobia aj teraz. Žiaľ, je to práve naopak, že budú mať motiváciu, aby ten poplatok zvýšili, a možno teda ekonomickým tlakom sa budú snažiť, odôvodňovať to ekonomickým tlakom na občanov, že poďte recyklovať, zbierať, separovať odpad a budete menej platiť, ale, žiaľ, zatiaľ ani zákon o miestnych poplatkoch nie celkom korešponduje s touto snahou. Ani prax taká nie je.
Hrnčiar, Andrej, podpredseda NR SR (2018-05-28):
Pán poslanec Beluský.
M. Lukša, poslanec: (2008-10-28):
V súlade s rozhodnutím predsedu Národnej rady Slovenskej republiky z 1. októbra 2008 č. 789 určený výbor Národnej rady Slovenskej republiky prerokoval správu o stave a vývoji finančného trhu za prvý polrok 2008, a to Výbor Národnej rady Slovenskej republiky pre financie, rozpočet a menu uznesením č. 382 zo dňa 15. októbra 2008). Uvedený výbor Národnej rady Slovenskej republiky predloženú správu prerokoval a svojím uznesením túto správu zobral na vedomie. Zároveň odporučil Národnej rade Slovenskej republiky správu o stave a vývoji finančného trhu za prvý polrok 2008 vziať na vedomie. Gestorský výbor podľa § 79 ods. 4 a 5 schválil správu výboru uznesením č. 397 zo dňa 21. októbra 2008. Určil ma za spravodajcu výboru a poveril ma 1. predniesť správu výboru na schôdzi Národnej rady Slovenskej republiky, 2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Zároveň odporučil Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby guvernér Národnej banky Slovenska Ivan Šramko správu predniesol a mohol vystúpiť v rozprave na schôdzi Národnej rady Slovenskej republiky. Pán predsedajúci, skončil som.
Kadúc, Miroslav, poslanec NR SR (2015-05-26):
Ďakujem, pani predsedajúca. Dajte, prosím, hlasovať o tom, že návrh zákona prerokujeme v druhom čítaní.
Jurinová, Erika, podpredsedníčka NR SR (2014-11-10):
Pán poslanec Hraško.
Pellegrini, Peter, predseda NR SR (2014-12-11):
Prezentujme sa a hlasujme. (Hlasovanie.) Prítomných 136 poslancov, za bolo 11, proti 64, zdržalo sa 57 poslancov, nehlasovali 4. Návrh sme neschválili. Poprosím teraz pána poslanca Matoviča, aby uviedol hlasovanie o návrhu pani poslankyne Mezenskej na vydanie zákona, ktorým sa mení zákon č. 310/1992 o stavebnom sporení, tlač 1304. Pán poslanec, nech sa páči, uveďte návrh na hlasovanie. (Hlasovanie o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1304.)
Paška, Pavol, predseda NR SR (2012-10-16):
Faktická poznámka, páni poslanci Raši a Ježík. Končím možnosť sa prihlásiť. Pán poslanec Raši.
Vaľová, Jana, poslankyňa NR SR (2013-04-16):
Ďakujem veľmi pekne. Pán predseda, no mňa normálne váš prejav zdvihol zo stoličky. Prvé slová, dôchodcom ste dali almužnu. No, viete, za tú almužnu si dôchodcovia, ako vy ju nazývate, kúpia lieky. Pri vašom príjme europoslanca, ktorý beriete ešte stále rentu, teraz ste poradca, teraz ste poslanec Národnej rady, skutočne je to almužna, je to almužna pre dôchodcov, ale tí dôchodcovia si za to dokážu kúpiť lieky. Takže, viete, toto boli veľmi silné slová. Ak hovoríte o teatrálnom vystúpení, tak ja vám niečo poviem o priemyselnom parku Vranov. Priemyselný park Vranov nemal dva roky investora ani za vašej vlády, vybudoval sa za vašej vlády a nemal. Predstavte si, že Vranov by musel ako mesto vracať 3 mil. eur. Dnes je mesto Vranov tak zadlžené, že jednoducho už sú tam Technické služby v nútenej správe. Ja sa pýtam jedno, pán predseda, ako hovoril pán kolega Štefanec, ak by dnes naša vláda do júla tam nenašla investora, tak sa vracajú 3 mil. eur a mesto Vranov zmizne z mapy mesta. Pretože pôjde do nútenej správy. Máte pravdu. A vy tomu hovoríte teatrálnosť?! Ja som čakala, že keď prídem z východného Slovenska, že tu predložíte nejaké opatrenia a poviete, vážení, robí sa to takto. Ja som čakala, že vy tých investorov ste oslovil. A vy ste si prišli porozprávať. Ja si pomôžem vetou Margaret Thatcherovej, ktorá povedala: „Ak chcete, aby sa o niečom diskutovalo, tak to povedzte chlapom.“ Ja by som dala do zátvorky „nie všetkým“. A ak chcete, aby sa niečo robilo, tak možno to dokážu urobiť ženy. Aj to povedala Margaret Thatcherová. A vy ste tí, ktorí len diskutujú. Takže ja si pomôžem skutočne tým takým prejavom. Takže nehnevajte sa na mňa, pán kolega, ja som mala minule tiež investorov v Humennom a prvé, čo sa pýtali, či je pri nás letisko, či sú pri nás diaľnice a akým spôsobom môžu prísť investovať. Aj keď mesto Humenné má jedno z najnižších daní na celom Slovensku, pretože mesto skutočne vytvára podmienky. Takže o ten Vranov by som pomlčala. Ďakujem pekne. Ak neviem o ňom... (Prerušenie vystúpenia časomerom. Potlesk.)
Kotleba, Marian, poslanec NR SR (2016-10-20):
Pán poslanec Dostál, my si už začíname zvykať, že vy asi neviete vysloviť Slovensko, Slovenská republika, ale je to stále iba v tejto krajine, túto krajinu, tejto krajiny. To je váš osobný problém, že čo cítite a necítite k našej vlasti. Ale ja by som sa vás chcel spýtať, keď tak pekne rozprávate o tom extrémizme, či náhodou extrémizmus nie je aj to, keď váš kolega poslanec Osuský dá facku občanovi za to, že povie svoj názor na jeho politiku, či to neni náhodou problém, ktorým by sa možno toto plénum malo zaoberať. A druhá vec, keď už toľko znova hovoríte o tom Kaliňákovi, ja som posledný, ktorý by sa ministra vnútra zastával, ale aby sme rovnaký meter používali na všetkých. Vadí vám minister vnútra a nevadí vám, že súčasná ministerka nemala problém vstúpiť s týmto človekom do jednej vlády, hoci ešte v minulom volebnom období bola jedna z hlavných kritikov toho, čo vláda robila. Čiže tá schizofrénia, dvojtvárnosť tu naozaj nie je namieste a ja viem, že sa vám to zle počúva a máte problém si to priznať, ale, žiaľ, tak sa veci majú a Slovensko, Slovensko, pán poslanec, nie táto krajina, to vidí.
Lehotský, Tomáš, poslanec NR SR (2022-06-16):
Ďakujem veľmi pekne. Tak budem sa opakovať ako moji kolegovia, ale tak čo je pravda, je pravda. Pán minister, ďakujem veľmi pekne za vecné a odborné vystúpenie. Na druhej strane Robert Fico začal svoje vystúpenie s tým, že chce, aby bola debata odborná a vecná a potom začal chrliť jednu politickú floskulu za druhou. A už tradične teda uzavrel s pánom Blahom Ľ. stávku o to, kto viac sa vopchá do zadku Vladimírovi Putinovi. Takže zatiaľ stav jedna nula Robert Fico. Ale nie je všetkým dňom koniec. No a teda, pán minister, vy ste, ty si veľmi vecne pomaly a v bodoch, aby to pochopili aj smeráci a fašisti, ktorí tu ešte sú, vysvetlil jednotlivé kroky, ktoré tvoje ministerstvo urobilo, aby slovenskí občania mali dostatok surovín a v prijateľných cenách. A teda ja z tých podstatných som si zapísal niekoľko a teda už ich nakoniec len zopakujem. Vyriešenie dodávok jadrového paliva a teda dostatok elektrickej energie. Cena elektrickej energie nestúpne v rokoch 2023 a v rokoch 2024. Naplnené zásobníky ropy na 97 %. Slovnaft nebude odstavený a prevádzku na nových „polievkach" začne od februára 2023. Zníženie závislosti od ruského plynu o 65 %. Zásobníky plynu na preklenutie zimy naplnené na 78 %. A napriek odhadom nárastu ceny plynu plus 150 % pre Slovensko platí plus 20 % plus inflácia. Čiže ja zatiaľ nevidím dôvody na odvolávanie a teda budem pozorne počúvať s čím prídu ďalší rečníci SMER-u.
Blanár, Juraj, podpredseda NR SR (2023-03-16):
Súhlasím s vami, pán spravodajca. Prerušujem rokovanie o tomto bode programu. A pristúpime k ďalšiemu bodu programu – ďakujem, pán poslanec Šudík, za spoluprácu, ideme ďalej – v prvom čítaní návrhu poslancov Györgya Gyimesiho, Gábora Grendela, Petra Polláka a Zity Pleštinskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Tento návrh je pod parlamentnou tlačou 1455, návrh na pridelenie výborom je pod číslom rozhodnutia 1525. Udeľujem slovo za skupinu poslancov pánovi poslancovi Györgyovi Gyimesimu, aby tento návrh v pléne uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Györgya Gyimesiho, Gábora Grendela, Petra Polláka a Zity Pleštinskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1455.)
Grausová, Natália, poslankyňa NR SR (2019-06-24):
Ďakujem za slovo. Extrémista a zahraničný agent Dostál, ja vám teda poviem, že z toho maďarského parlamentu by vás hnali metlami, a v živote by ste si, by ste sa nikdy do toho maďarského parlamentu vy, keby ste tak bojovali proti maďarskej štátnosti, ako bojujete proti slovenskej štátnosti, nikdy by ste neboli v maďarskom parlamente.
Paška, Pavol, predseda NR SR (2013-05-21):
Dám o tom hlasovať. Pán poslanec Abrhan.
Kišš, Štefan, poslanec NR SR (2024-04-16):
Ďakujem pekne. Ja podpisujem všetko, čo povedal kolega Lackovič vo svojom vystúpení a chcel by som jednu poznámku k tomu rezervnému fondu, resp. odznelo tu v rozprave aj dnes na výbore, že samosprávy majú problémy s likviditou a teda existuje taký koncept, že na dôkazoch a dátach založená tvorba politík. Síce vám, tejto vládnej garnitúre tento koncept veľa nehovorí, už teda sme, tak si máme zvyknúť, že každý povie hocičo, hocikde a vlastne na ničom nezáleží, ale napriek tomu by som sa teda chcel spýtať, že aby ste nám ukázali na dátach založené a popísali tú finančnú situáciu samospráv, pretože, a ja teda súhlasím s tým, že ten daňový bonus na dieťa sa stal takým, takým symbolom chaotickej politiky predchádzajúcej vlády pána Matoviča a pána Hegera, ale tvrdím, že vy v nej pokračujete takýmito návrhmi, pretože čo i jeden z parametrov, ktorý tento návrh má, je, že je nesystémový a nie úplne mu dokážem porozumieť. A nespochybňujem, že finančná situácia je zlá, že investičný dlh je obrovský aj na samosprávach, to ako hovoril tuto kolega, odznelo aj v rozprave, škôlky, cesty, mosty atď. Ale obávam sa, že takýmto riešením si opäť prejeme alebo teda samosprávy prejedia cez vlastnú spotrebu to, čo by mali naopak investovať, aby sme z toho mali aj nejaký osoh do budúcna. Takže rád by som videl dáta o tom, aká je likvidita samospráv a systémovejšie riešenie na ich financovanie. Ďakujem.
Buček, Jozef, poslanec NR SR (2018-01-30):
Ďakujem pekne za slovo. Vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Prosím, pán predseda, otvorte všeobecnú rozpravu.
Dubačová, Viera, poslankyňa NR SR (2018-02-14):
Ďakujem. Vážený pán predseda, milé kolegyne, milí kolegovia, návrh zákona, ktorým sa mení a dopĺňa zákon č. 308 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony, predkladajú poslanci Národnej rady Slovenskej republiky Viera Dubačová, Simona Petrík a Miroslav Beblavý. Cieľom nášho návrhu zákona je zabrániť možnej koncentrácii moci v médiách. Práva úprava už dnes zakazuje tzv. krížové vlastníctvo médií, príklady z aplikačnej praxe však ukazujú na jej obchádzanie. Dôvodom je predovšetkým nedostatočné znenie právnej úpravy, ktorá nepredpokladá úplné odkrytie vlastníckej štruktúry médií. Aktualizačným momentom pre podanie návrhu zákona boli zverejnené informácie o možnom vstupe finančných skupín s vlastníctvom printových médií do priestoru významných stredoeurópskych mediálnych staníc. Práve nedostatočné znenie právnej úpravy by tento vstup umožnil so všetkými z toho vyplývajúcimi rizikami, najmä vo vzťahu k politickým právam a slobodám, ktoré zaručuje Ústava Slovenskej republiky, ako aj príslušné medzinárodné zmluvy. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, so zákonmi Slovenskej republiky a ostatnými všeobecne záväznými predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Pán predseda, môžete otvoriť rozpravu. Ďakujem. A zároveň sa hlásim ako prvá do rozpravy.
Paška, Pavol, predseda NR SR (2013-05-29):
Pekné popoludnie, dámy a páni, budeme hlasovať o prerokovaných bodoch programu. Poprosím vás o koncentráciu a registráciu v hlasovacom zariadení. Pán poslanec Kolesík uvedie hlasovanie o návrhu uznesenia k správe o členstve Slovenskej republiky v Európskej únii za rok 2012 . Je to tlač 434. Nech sa páči.
Pellegrini, Peter, predseda NR SR (2015-03-12):
Vážené panie poslankyne, vážení páni poslanci, aby sme nezdržiavali rokovanie parlamentu, budeme pokračovať prerokovávaním vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1424). Pán minister Richter zaujme miesto navrhovateľa. Pán poslanec Jasaň je už na mieste spravodajcu. Takže poprosím teraz ďalšieho v rozprave v poradí z písomne prihlásených rečníkov, je to pán poslanec Kaník, ktorý bude vystupovať. A pripraví sa s vystúpením pán poslanec Mihál. (Ruch v sále. Zaznenie gongu.) Panie kolegyne, kolegovia, poprosím vás o kľud v rokovacej sále, aby sme mohli pokračovať v prerokovávaní tohto bodu. Ďakujem veľmi pekne. Pán poslanec Kaník, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1424.)
Blaha, Ľuboš, podpredseda NR SR (2024-04-16):
Pán poslanec Ján Hargaš.
Saloň, Marián, poslanec NR SR (2011-09-13):
Ďakujem pekne. Pán podpredseda, dajte hlasovať o návrhu uznesenia tak, ako odznel v rozprave.
Hort, Milan, podpredseda NR SR (2011-06-30):
Nech sa páči, pán minister.
Figeľ, Ján, podpredseda NR SR (2016-02-11):
S ďalšou faktickou Ľubomír Petrák.
Jurinová, Erika, podpredsedníčka NR SR (2014-11-09):
Pán poslanec Viskupič.
Jurinová, Erika, podpredsedníčka NR SR (2014-09-18):
Ďakujem, pán poslanec. Ako ste prednášali interpeláciu na ministra školstva, pán minister vyjadril chuť zapojiť sa do diskusie, takže dávam mu slovo.
Blanár, Juraj, podpredseda NR SR (2020-12-04):
Vážené pani poslankyne, páni poslanci, prevzal som vedenie schôdze po pánovi podpredsedovi Grendelovi, ktorý prerušil schôdzu do 11.50, avšak ako vidíte, zatiaľ predkladateľ ešte nie je k dispozícii, takže mám informáciu, že každú chvíľu by sa mal dostaviť pán minister financií, ktorý je, bol na rokovaní vlády. Ďakujem zatiaľ. (Pokračovanie prestávky.) (Po prestávke.)
Kazda, Radovan, poslanec NR SR (2020-06-05):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do utorka 9. júna 2020.
B. Bugár, podpredseda NR SR: (2002-07-02):
(Hlasovanie.) Prítomných 100 poslancov, za návrh 98, nezdržal sa nikto, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov. Spoločným spravodajcom je pán poslanec Ošváth. Pán minister sa hlási o slovo, tým pádom, samozrejme, otváram rozpravu. Pristúpime k druhému čítaniu . Nech sa páči, pán minister. J. Stank, minister obrany SR: Vážený pán predsedajúci, panie poslankyne, páni poslanci, dovoľte mi, aby som v súvislosti s prerokúvaním tohto návrhu upozornil na potrebu ešte dvoch úprav vzťahujúcich sa k iným zákonom. Po prvé sa ukázalo, že vzhľadom na rozdielnu účinnosť zákona o sociálnom zabezpečení policajtov a vojakov a zákona o sociálnom poistení došlo k situácii, keď je potrebné presnejšie vymedziť vzťah sociálneho zabezpečenia policajtov a vojakov k všeobecnému systému sociálneho zabezpečenia, resp. poistenia. Po druhé sa javí ako naliehavé riešiť niektoré otázky zabezpečenia zamestnancov verejnej služby v súvislosti s reformou ozbrojených síl. Vážené panie poslankyne, páni poslanci, prosím o doplnenie zákona o peňažných náležitostiach vojakov, príslušné ustanovenia, ktoré budú ďalej prednesené. Ďakujem.
Laššáková, Jana, podpredsedníčka NR SR (2013-06-04):
Pán poslanec Matovič, nech sa páči, máte slovo.
Danko, Andrej, predseda NR SR (2017-06-15):
Na vystúpenie pána poslanca dve faktické poznámky. Uzatváram možnosť prihlásenia s faktickými. Pán poslanec Fecko.
Blaha, Ľuboš, podpredseda NR SR (2024-01-10):
Pán poslanec Ivan Štefunko.
Pellegrini, Peter, predseda NR SR (2023-10-25):
Všetci náhradníci vyskúšali už svoje zariadenia a majú ich funkčné? Ešte raz vás poprosím prihlásiť, odhlásiť. (Krátka pauza.) Ak má nejaký z poslancov problém, nech sa obráti na našich kolegov technikov tam pod balkónom. (Krátka pauza.) Vážené panie poslankyne, vážení páni poslanci, budeme pokračovať v rokovaní ustanovujúcej schôdze. Podľa programu nasleduje desiaty bod, ktorým je určenie počtu podpredsedov Národnej rady Slovenskej republiky . Návrh na určenie počtu podpredsedov Národnej rady má tlač 7. Navrhuje sa, aby Národná rada mala štyroch podpredsedov. Otváram rozpravu o tomto bode programu. Konštatujem, že som do tejto doby nedostal žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Poprosím upraviť tak. Otváram rozpravu k tomuto bodu. Konštatujem, že nik nemá záujem. Preto vyhlasujem rozpravu za skončenú. Ešte počkáme na novú pani poslankyňu, či si stihla odskúšať technické zariadenie. Funguje vám? Funguje. Preto vyhlasujem ešte raz rozpravu o tomto bode za skončenú a pristúpime k hlasovaniu. Na schválenie uznesenia je potrebný súhlas nadpolovičnej väčšiny prítomných poslancov. Budeme teda hlasovať o návrhu, tak ako je uvedený v tlači č. 7, aby Národná rada mala na nasledujúce volebné obdobie štyroch podpredsedov. Prosím, prezentujte sa a hlasujte. (Hlasovanie.) Prítomných 140 poslancov, za 140 poslancov, preto konštatujem, že Národná rada Slovenskej republiky jednomyseľne určila, že bude mať štyroch podpredsedov Národnej rady. Pristúpime teraz k jedenástemu bodu programu, ktorým je voľba podpredsedov Národnej rady Slovenskej republiky . V predchádzajúcom bode pred malou chvíľou sme si hlasovaním určili, že Národná rada bude mať štyroch podpredsedov. Návrhy na voľbu podpredsedov Národnej rady Slovenskej republiky máte v parlamentnej tlači č. 8. Kandidáti na funkcie podpredsedov Národnej rady sú uvedení v abecednom poradí. Sú to poslanci Ľuboš Blaha, Andrej Danko, Michal Šimečka a Peter Žiga. Otváram teraz rozpravu o tomto bode programu. Nemám žiadnu písomnú prihlášku, preto sa pýtam na ústnu. Nie je tomu tak. Končím možnosť prihlásiť sa do rozpravy a vyhlasujem rozpravu o tomto bode programu za skončenú. Chcem vám ešte pripomenúť, skôr ako pristúpime k hlasovaniu, že podľa čl. 90 ods. 1 ústavy podpredsedov Národnej rady Slovenskej republiky volí Národná rada tajným hlasovaním nadpolovičnou väčšinou všetkých hlasov poslancov a podľa schváleného volebného poriadku sa podpredsedovia Národnej rady volia spoločným hlasovacím lístkom. Chcem vás ešte raz všetkých upozorniť, že ak nemienite hlasovať za niektorého z kandidátov, musíte to vyjadriť vôľou a nie nechať voľný riadok, pretože v tomto prípade bude volebný lístok neplatný. Preto musíte vyjadriť svoju vôľu „za“, „proti“ alebo „zdržal sa“ pri každom jednom mene. V opačnom prípade bude volebný lístok neplatný. Prosím overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Pristúpime teda k tajnému hlasovaniu. (Tajné hlasovanie.)
Kollár, Boris, predseda NR SR (2022-03-23):
Ďakujem. S druhým procedurálnym návrhom vystúpi pán poslanec Vašečka. Nech sa páči.
Grendel, Gábor, podpredseda NR SR (2022-09-27):
S ďalšou faktickou poznámkou pán poslanec Miroslav Suja.
B. Bugár, podpredseda NR SR: (2004-05-13):
(Hlasovanie.) Prítomných je 132 poslancov, za návrh 131, zdržal sa 1. Konštatujem, že Národná rada vyslovila súhlas s týmto dohovorom. Teraz pristúpime k hlasovaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci v boji proti organizovanej trestnej činnosti, pri ochrane verejného poriadku a pri ochrane štátnej hranice (tlač 567). Pán poslanec Polka je spravodajcom, nech sa páči, máte slovo. L. Polka, poslanec: Ďakujem pekne, pán podpredseda. Návrh uznesenia Národnej rady Slovenskej republiky na vyslovenie súhlasu Národnej rady so Zmluvou medzi Slovenskou republikou a Českou republikou o spolupráci v boji proti organizovanej trestnej činnosti, pri ochrane verejného poriadku a pri ochrane štátnej hranice: Národná rada Slovenskej republiky podľa článku 86 písm. d) Ústavy Slovenskej republiky A. vyslovuje súhlas so Zmluvou medzi Slovenskou republikou a Českou republikou o spolupráci v boji proti organizovanej trestnej činnosti, pri ochrane verejného poriadku a pri ochrane štátnej hranice; B. rozhodla o tom, že ide o medzinárodnú zmluvu podľa článku 7 ods. 5 Ústavy Slovenskej republiky a táto zmluva má prednosť pred ostatnými zákonmi.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 135 poslancov, za 135, proti nikto, nezdržal sa nikto, hlasovali všetci prítomní. Konštatujem, že sme tento návrh schválili. Vyhlasujem teraz trojminútovú prestávku, po ktorej budeme pokračovať v novele zákona o... novele školského zákona. A ešte dva procedurálne návrhy. Pán poslanec Lukáč.
V. Veteška, podpredseda NR SR: (2007-05-17):
(Hlasovanie.) Prítomných 139, za 128, proti 1, zdržalo sa 6, nehlasovali 4. Konštatujem, že sme postúpili zákon do tretieho čítania . Otváram rozpravu v rámci tretieho čítania a pýtam sa, kto sa hlási do rozpravy tretieho čítania? Nikto. Končím možnosť podania prihlášok. Vyhlasujem rozpravu za skončenú. A budeme teraz hlasovať o zákone ako o celku.
P. Hrušovský, podpredseda NR SR: (2002-02-13):
R. Hofbauer, poslanec: Pán poslanec Mesiarik, táto koalícia, preboha, nech už nenapráva žiadne svoje vlastné chyby, pretože už toho vášho naprávania svojich vlastných chýb Slovensko zažilo priveľa a prepadáva sa do priepasti, ktorá sa volá argentínska cesta. Z tejto argentínskej cesty už východiska niet. Kto neverí, nech sa ide do tej Argentíny pozrieť. A po tejto ceste do tohto prepadliska vedie vedome a cieľavedome Mikloš. Takže sa už nepokúšajte, vládna koalícia, nejakým spôsobom korigovať údajné svoje vlastné chyby. To nie sú chyby! To sú cieľavedomé kroky od prvého dňa, keď sa súčasná koalícia ujala vlády v tomto štáte a začala s demontážou ekonomiky tohto štátu. Pretože štát, ktorý nedisponuje ekonomikou, tak neexistuje. Takže už to radšej vzdajte a choďte preč!
Hrušovský, Pavol, podpredseda NR SR (2011-05-26):
Pán poslanec Švantner bol písomne prihlásený do rozpravy. Otváram možnosť prihlásiť sa do rozpravy ústne. Pán poslanec Senko. Končím možnosť ďalších ústnych prihlášok do rozpravy. Nech sa páči, pán poslanec Senko, udeľujem vám slovo.
Nash, Natália, poslankyňa NR SR (2023-12-15):
Ďakujem, pán predsedajúci. Ďakujem veľmi pekne pánovi kolegovi Gröhlingovi za jeho findovan... fundované vyskup... vystúpenie, už sa pletie sa mi jazyk. Chcela by som reagovať na tú otázku, ktorú ste položili vo vašom príspevku, že kde bude toto ministerstvo sídliť. Tak ja som sa v bode 24 tohto návrhu zákona dočítala, že pri ministerstve dopravy sa nemá delimitovať majetok, ale pri ministerstve školstva sa má delimitovať aj majetok ministerstva školstva, ktorý upraví budúca dohoda. Vy sám ako bývalý minister školstva asi viete, aký majetok, akým majetkom disponuje ministerstvo školstva a ja osobne, ak môžem môj skromný odhad, tak si myslím, že to bude budova na Stromovej 1, ale to uvidí, ukáže, to uvidíme, ukáže to čas. Ďalej by som chcela pokračovať citátom z môjho obľúbeného filmu, a síce Vesničko má středisková: „Děláš velkou chybu, Jaromíre." (Smiech v sále. Potlesk.) To, toto je podľa mňa to, čo sa nemá nikdy stať, aby sa šport vytrhol z rezortu školstva, a síce chcem to podporiť najmä úplne geniálnym projektom, ktorý sa teraz rozbieha v pilotnej fáze, a je to projekt Aktívna škola. Ak ste o ňom náhodou nepočuli, tak kľudne na ministerských stránkach si ho nájdete. Je to, je to koncept ministerstva školstva, ktorý predstavuje komplexný prístup k pohybovým aktivitám na školách, ktoré realizuje škola pred, počas alebo po skončení vyu... (Prerušenie vystúpenia časomerom. Potlesk.)
Figeľ, Ján, podpredseda NR SR (2014-11-08):
Na vystúpenie pána poslanca Hraška je jedna faktická poznámka. Nech sa páči, Ľubomír Galko.
Bugár, Béla, podpredseda NR SR (2016-05-18):
(Predsedajúci začal rozprávať bez zapnutého mikrofónu.) Pardon. Vyhlasujem rozpravu o tomto bode programu za skončenú. Zlý knoflík som stlačil, no čo už. Takže nech sa páči, ak chcete zaujať stanovisko. Nie. Ďakujem pekne. Pani spravodajkyňa, tiež nie. Takže prerušujem rokovanie o tomto bode programu. A budeme pokračovať prvým čítaním, a to o návrhu skupiny poslancov na vydanie zákona o odmenách a náhradách súdnych exekútorov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti. Návrh zákona ste dostali ako tlač č. 55 a rozhodnutie výboru máte teda na prerokovanie v tlači č. 54. Dávam slovo, ja tu mám napísanú pani poslankyňu Kiššovú, ale hocijako sa na vás pozerám... (Reakcia navrhovateľa: Nedá sa to zmeniť?) Nedá, nedá sa to zmeniť. (Reakcia navrhovateľa: Že sa to nedá zmeniť.) Dá sa to, samozrejme, zmeniť, bez problémov, len mám vás napísaného. (Predsedajúci ukázal smerom do pléna.) Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona o odmenách a náhradách súdnych exekútorov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 55.]
Paška, Pavol, predseda NR SR (2012-06-19):
Ďakujem pekne. Pán poslanec Martvoň.
Pčolinský, Peter, podpredseda NR SR (2022-10-26):
S reakciou pán poslanec Viskupič.
Radošovský, Marián, poslanec NR SR (2011-03-25):
Ďakujem pekne o pätnásť sekúnd straty, ale dobre, kolegovia.
Grendel, Gábor, podpredseda NR SR (2021-05-03):
Pán poslanec Blcháč.
Fico, Robert, podpredseda NR SR (2010-12-03):
Ďakujem pekne. Pán podpredseda Národnej rady, ja som nepovedal, že nechcem nerešpektovať dohodu, ktorá bola uzatvorená, ale z ľudských dôvodov vás žiadam aj vzhľadom na atmosféru v Národnej rade, ide o dôležitý zákon, nikto tu nie je z vlády. Nikto okrem pána podpredsedu vlády a ministra financií. Je to nedôstojné takto rokovať bez členov vlády, pretože vystupujúci majú obrovské množstvo otázok, ktoré sa týkajú aj konkrétnych rezortov. Nemá tu na to kto odpovedať. Myslím si, že je normálne a ľudské, ak o 15.00 hodine aj v takomto počasí ukončíme rokovanie Národnej rady, prerušíme ho a budeme pokračovať ráno o 9.00 hodine. Na tom nevidím nič zlého. Ja som nechcel povedať, že nerešpektujme včerajšiu dohodu.